
Дел.бр. 1157
Датум: 12.9.2025. године

На основу члана 119. став 1. тачка 1.Закона о основама система образовања и васпитања („Сл. гласник РС”, бр. 88/2017, 27/2018 - др. закони, 10/2019, 6/2020, 129/2021, 92/23 и 19/25), Школски одбор Основне школе „Милоје Васић“ у Калуђерици, на својој редовној седници одржаној дана 12.9.2025. године, једногласно донео је 
 
Пословник о организацији и раду Школског одбора 
"Милоје Васић“ у Калуђерици 
 
I Основне одредбе 
Члан 1. 
Овим пословником ближе се уређуjе организациjа и рад Школског одбора Основне школе „Милоје Васић“ (у даљем тексту: Школски одбор), а нарочито: припремање и сазивање седнице, ток седнице и одлучивање, одлучивање без одржавања седнице, одржавање реда на седници, одлагање и прекид седнице, као и вођење записника са седнице Школског одбора. 
Члан 2. 
Школски одбор је орган управљања у Школи.
Школски одбор има девет чланова, укључујући и председника. 
Школски одбор има и заменика председника Школског одбора.
Школски одбор чине по три представника из реда запослених у Школи, родитеља, односно других законских заступника и три представника на предлог јединице локалне самоуправе. 
Чланове Школског одбора из реда запослених предлаже Наставничко веће на заједничкој седници, а из реда родитеља - Савет родитеља, тајним изјашњавањем. 
Чланови Школског одбора се именују на мандатни период од четири године.
Школски одбор представља и заступа председник Школског одбора (у даљем тексту: председник), а у случаjу спречености председника, његов заменик. 
Члан 3. 
Председник, односно његов заменик и секретар Школе (у даљем тексту: секретар) стараjу се о правилноj примени одредаба овог Пословника. 
Одредбе овог Пословника примењуjу се на сва лица коjа присуствуjу седници. 
II Конституисање школског одбора
Члан 4. 
Конститутивну седницу (прва седница новог сазива Школског одбора) сазива и води председник Школског одбора претходног сазива. 
На конститутивноj седници се верификуjе мандат нових чланова Школског одбора и врши избор председника, заменика и записничара Школског одбора. 
Члан 5.
Председника бираjу чланови већином гласова од укупног броjа чланова. 
Председник Школског одбора и његов заменик именују се из различитих структура.
[bookmark: sadrzaj7]Члан 6.
На конститутивној седници Школски одбор овлашћује председника Школског одбора да потписује одлуке, решења, налоге и сл., који се односе на остваривање појединачних права директора Школе (решења за годишњи одмор, плаћено и неплаћено одсуство, налог за службени пут итд.).
III Надлежност Школског одбора
[bookmark: sadrzaj31]Члан 7.
Школски одбор: 
1) доноси Статут, правила понашања у Школи и друге опште акте и даје сагласност на акт о организацији и систематизацији послова; 
2) доноси школски  програм, развојни план, годишњи план рада, усваја извештаје о њиховом остваривању, вредновању и самовредновању; 
3) утврђује предлог финансијског плана за припрему буџета Републике Србије; 
4) доноси финансијски план Школе, у складу са Законом; 
5) усваја план јавних набавки и набавки на које се ЗЈН не примењује ;
6) одлучује о давању на коришћење, односно у закуп, школског простора;
7) доноси одлуке по предлозима Савета родитеља, даје одговоре на питања и изјашњава се о ставовима које му упути тај орган;
8) усваја извештај о пословању, годишњи обрачун и извештај о извођењу екскурзија, односно наставе у природи; 
9) усваја извештаје о раду директора и о раду Школе;
10) расписује конкурс за избор директора Школе; 
11) образује комисију за избор директрора Школе;
12) даје мишљење и предлаже министру избор директора Школе; 
13) закључује са директором Школе  уговор о раду на одређено време.
14) одлучуjе о правима, обавезама и одговорностима директора установе; 
15) образуjе комисиjу за вођење дисциплинског поступка против директора и доноси одлуку о одговорности директора за тежу повреду радне обавезе или повреду забране из члана 110–113. овог закона; 
16) доноси одлуку о проширењу делатности Школе; 
17) разматра поштовање општих принципа, остваривање циљева образовања и васпитања и стандарда образовних постигнућа и предузима мере за побољшање услова рада и остваривање образовно-васпитног рада; 
18) доноси план стручног усавршавања запослених и усваја извештај о његовом остваривању; 
19) одлучује по жалби на решење директора; 
20) обавља и друге послове у складу са Законом, актом о оснивању и Статутом.
За обављање послова из своје надлежности Школски одбор одговара органу који га именује и оснивачу. 
IV Рад школског одбора 
Члан 8. 
Школски одбор ради и одлучуjе на седници. 
Седнице Школског одбора одржаваjу се по правилу у просториjама школе. 
Поред предвиђеног начина рада Школског одбора, могуће је одржати и електронску седницу.
        Електронска седница Школског одбора је седница која се сазива и одржава без физичког присуства чланова Школског одбора, путем интернета, односно е-mail комуникације (разлози економичности, хитности, ванредних ситуација...)
Седници Школског одбора присуствује и учествује у њиховом раду представник синдиката у школи, без права одлучивања. 
Одржавање седнице обjављуjе се на огласноj табли школе.  
Члан 9.
Седнице се одржаваjу по потреби, у складу са динамиком утврђеном Планом рада Школског одбора, коjи jе саставни део Годишњег плана рада школе. 
Иницијативу за одржавање седнице може поднети директор, оснивач, једна трећина чланова Школског одбора, Наставничко веће и Савет родитеља. 
Седнице могу бити редовне и ванредне и одржавају се по потреби.
Редовне седнице се заказују најмање три дана пре њеног одржавања.
Ванредне седнице се заказују ако је неопходно по хитном поступку донети одлуку чије одлагање није могуће из Законом предвиђених разлога. О хитности одржавања седнице одлучује председник Школског одбора. 
Школски одбор може, у изузетно хитним случаjевима, одлучивати и без одржавања седнице (писменим путем, телефоном или коришћењем других техничких средстава), ако се томе не противи ниjедан члан Школског одбора ни директор Школе (у даљем тексту: директор). 
Члан 10.
Поред чланова Школског одбора, Седницама Школског одбора присуствуjе и учествуjе у његовом раду представник синдиката у Школи, без права одлучивања.  
Седници Школског одбора присуствуjу и учествуjу у његовом раду два представника ученичког парламента школе , без права одлучивања. 
Седницама обавезно присуствуjу директор и секретар, а могу присуствовати и друга лица као известиоци по поjединим тачкама дневног реда.  
Члан 11. 
Рад Школског одбора jе jаван. 
У случаjевима када то налажу интереси школе или правила о чувању пословне таjне, Школски одбор може одлучити да седница или jедан њен део, не буде jавна. У том случаjу седници присуствуjу само лица чиjе jе присуство обавезно. 
Када се решава по приговору ученика jавност jе искључена. 
V Сазивање и припремање седнице 
Члан 12. 
Седнице Школског одбора сазива и њима председава председник. 
У случаjу његове спречености седницу сазива и њоме председава његов заменик. 
Члан 13. 
У припреми седнице учествуjу председник Школског одбора, директор и секретар школе и друга лица за послове из делокруга свога рада, ако су на дневном реду седнице. 
Припремање седнице подразумева: 
· утврђивање предлога дневног реда, 
· одређивање известиоца по поjединим питањима, 
· припремање одговараjућег материjала. 
Члан 14. 
У предлог дневног реда Школског одбора могу се уврстити само питања из надлежности Школског одбора прописаних Законом и Статутом школе. 
Члан 15. 
У позиву за седницу се мораjу назначити предлог дневног реда, дан, час и место одржавања седнице. 
Позив за седницу мора се доставити члановима наjкасниjе три дана пре одржавања седнице. Изузетно, седница се може сазвати и у краћем року, о чему одлучуjе председник. 
Уз позив за седницу се доставља и материjал, односно извод из материjала. 
Електронска седница се сазива одноно заказује упућивањем позива са дневним редом на електронску пошту чланова. Уз позив се достављају материјали или изводи уколико је материјал опширан.
Поjедини материjали се могу доставити и касниjе, на сам дан седнице, уколико из оравданих разлога нису могли да буду достављени раниjе. 
О благовременом достављању позива за седницу стара се секретар. 

VI Tок рада на седници 
Члан 16. 
Седницама Школског одбора председава председник, односно његов заменик. 
Председник утврђуjе присутност и одсутност чланова. 
Школски одбор ради и одлучуjе на седници доноси одлуке већином гласова укупног броjа чланова 
Председник отвара седницу  пошто претходно утврди постоjање кворума (најмање пет чланова) и  констатуjе да седница може да почне са радом. 
У противном, одлаже седницу за 24 сата. 
Уколико се ни на одложеноj седници не постигне кворум заказуjе се нова седница на начин предвиђен овим пословником. 
Члан 17. 
Право и дужност члана школског одбора jе да присуствуjе седници.  
У случаjу спречености да присусуствуjе седници, члан jе дужан да обавести секретара наjкасниjе jедан дан пре одржавања седнице. 
Оправданост одсуствовања са седнице утврђуjе председник, о чему се обавештава Школски одбор пре почетка седнице. 
Председник ће покренути поступак за разрешење дужности члана Школског одбора када утврди да нередовно (наjмање три пута узастпно) неоправдано не присуствуjе седницама.  
Члан 18. 
Председник Школског одбора, односно његов заменик стара се да се рад на седници правилно одвиjа и одржава ред на седници. 
Председник има следећа права и дужности: 
· стара да се рад на седници одвиjа према утврђеном дневном реду; 
· даjе реч члановима Школског одбора и другим учесницима на седници; 
· одобрава у оправданим случаjевима поjединим члановима напуштање седнице; 
· потписуjе донете одлуке и закључке;  
· врши и друге послове у складу са одговараjућим прописима.  
Члан 19. 
Члан Школског одбора има права и дужности: 
· да присуствуjе седницама Одбора и да активно учествуjе у његовом раду; 
· да подноси предлоге за доношење одлука, закључака и препорука; 
· да предложи измене и допуне дневног реда; 
· врши и друга права и дужности коjе проистичу из одредаба закона, статута и општих аката школе. 
Члан 20. 
Школски одбор на седници врши усваjање записника са претходне седнице, а директор подноси извештаj о извршавању донетих одлука. 
Члан 21. 
Председник проглашава коначно утврђени дневни ред седнице, па се прелази на расправљање о поjединим тачкама дневног реда.  
Поступак разматрања поjедине тачке дневног реда састоjи се из: уводних напомена председника и известиоца, расправе и одлучивања.  
Члан 22. 
Извештаj о одређеним тачкама дневног реда подноси известилац. 
Пошто известилац заврши своjе излагање, председник позива на дискусиjу. 
Члан 23. 
У току дискусиjе по поjединим питањима дневног реда, чланови могу преко председника тражити додатна обjашњења. 
Ако jе за давање одговора потребно да се прикупе одређени подаци или посебна документациjа, може се одобрити да се одговор да на наредноj седници. 
Члан 24. 
Свако ко жели да учествуjе у расправи мора претходно добити дозволу од председника. Учесници расправе добиjаjу реч по редоследу приjављивања.Приjављени учесник треба да говори само о питању из дневног реда, избегаваjући опширност. 
У нарочито оправданим случаjевима може се ограничити време говора поjединих учесника у расправи. 
Члан 25. 
Председник има право да опомене учесника да се у расправи не удаљава од предмета дневног реда и да у свом излагању буде краћи и конкретниjи. Ако се говорник ни после друге опомене не држи предмета дневног реда, председник ће му одузети реч. 
Члан 26. 
Одбор може, на предлог председника или неког другог члана, односно учесника на седници, донети одлуку да се расправа о поjединим питањима прекине да би се предмет поново проучио или да се допуни материjал, односно прибаве потребни подаци до идуће седнице. 
Члан 27. 
Расправа о поjединим тачкама дневног реда траjе све док питање о коме се расправља не буде довољно разjашњено да се може донети одлука или закључак. 
Члан 28. 
Када се заврши расправа о поjединоj тачки дневног реда и донесе одлука или закључак прелази се на следећу. 
Изузетно, може се одлучити да се, с обзиром на повезаност поjединих питања, заjеднички расправља о двема или више тачака дневног реда. 
VII Одлучивање 
Члан 29. 
Школски одбор доноси одлуке већином гласова укупног броја чланова. 
Ако седници Школског одбора присуствује паран број чланова, а гласови се поделе приликом гласања, већину гласова опредељује глас председавајућег.
За обављање послова из своје надлежности Школски одбор одговара органу који га именује и оснивачу. 
Члан 30. 
О сваком питању о коjем се расправља на седници, мора се донети одлука или закључак, а може бити утврђено ко треба да их изврши, на коjи начин и у ком року. 
Прихваћена формулациjа одлуке уноси се у записник. 
Члан 31. 
Ако за решење истог питања има више предлога, председник ставља на гласање поjедине предлоге оним редом како су изложени. 
О сваком предлогу гласа се посебно. 
Члан 32. 
Гласање jе по правилу jавно. 
Чланови Школског одбора гласаjу на таj начин што се изjашњаваjу „за“ или „против“ предлога, уздржаваjу од гласања или издваjаjу мишљење. 
У случаjу да jе броj гласова «за» или «против» исти гласање се понавља. 
Уколико и после поновљеног гласања ниjе донета одлука, заказаће се нова седница на коjоj ће се одлучивати о том питању у року од 24 часа.  
Јавно гласање врши се дизањем руке или поименично. Поименично гласање врши се прозивањем чланова. 
По завршеном гласању, председник утврђуjе резултат гласања и jавно констатуjе какву jе одлуку донео Школски одбор. 
Члан 33. 
Таjно се гласа када Школски одбор то посебно одлучи, или ако jе то утврђено Статутом школе. 
Комисиjа од три члана, коjу сачињаваjу председник и два члана коjа изабере Школски одбор, спроводи таjно гласање. 
Таjно гласање се врши попуњавањем jеднообразних гласачких листића и спуштањем гласачких листића у кутиjу коjа се налази испред председника. 
Комисиjа утврђуjе, а председник проглашава резултат таjног гласања. 
Члан 34. 
Када jе дневни ред исцрпљен, председник закључуjе седницу. 
VIII Oдлагање и прекид седнице 
Члан 35. 
Школски одбор може одлучити да се седница прекине, ако се у току дана не могу решити сва питања из дневног реда и уколико то захтева већина чланова. 
Члан 36. 
Седница Школског одбора се прекида: 
· кад у току седнице броj присутних чланова, услед напуштања седнице буде недовољан за пуноважно одлучивање, 
· кад због дужег траjања седнице, она не може да се заврши у планирано време, 
· кад дође до тежег нарушавања реда на седници, а председник ниjе у стању да одређеним мерама успостави ред неопходан за рад седнице. 
Седницу Школског одбора прекида председник и заказуjе нову седницу. 
Прекинута седница се наставља наjкасниjе у року од три дана по прекиду седнице. 	
IX Oдржавање реда на седници 
Члан 37. 
Због ометања рада на седницама могу се према члановима и другим позваним лицима изрећи следеће мере: 
· опомена  
· одузимање речи 
Члан 38.
Опомена се изриче члану коjи своjим понашањем на седници нарушава ред. 
Мера одузимање речи се изриче члану коjи нарушава ред, а претходно jе био опоменут. 
X Записник 
Члан 39. 
На свакоj седници Школског одбора води се записник коjи обавезно садржи: 
· редни броj седнице (рачунаjући од почетка мандатног периода), 
· место, датум и време одржавања, 
· имена присутних и одсутних чланова (навести имена оправдано одсутних), 
· имена присутних лица коjи нису чланови, 
· констатациjу да седници присуствуjе потребан броj чланова за пуноважно одлучивање, 
· усвоjен дневни ред, 
· формулациjу одлука о коjима се гласало, са назначеним броjем гласова за, против и уздржаних гласова, 
· одлуке, закључке донете о поjединим тачкама дневног реда са назначеним броjем гласова за предлог, против и броjањем уздржаних гласова, 
· време када jе седница завршена или прекинута, 
· потпис председаваjућег и записничара. 
У записник се уносе и изjаве за коjе поjедини чланови изричито траже да се унесу. 
Члан 40. 
Измене и допуне записника врше се на предлог члана Школског одбора или другог лица коjе jе присуствовало седници , на наредноj седници приликом његовог усваjања. 
Члан 41. 
Записник се саставља и обjављуjе на огласноj табли Школе, наjкасниjе осам дана по одржаноj седници. 
Члан 42. 
За извршавање одлука, закључака и других аката Школског одбора одговоран jе директор. 
Члан 43. 
Оригинал записника са евентуалним прилозима чува се у секретариjату школе, као документ траjне вредности. 
XI Kомисије 
Члан 44. 
Ради ефикасниjег рада Школски одбор може донети Одлуку о оснивању радних тела – комисиjа. 
Комисиjе имаjу наjмање три члана. 
Председник комисиjе бира се, по правилу, из реда чланова Школског одбора. 
 Комисија за избор директора Школе
[bookmark: sadrzaj32]Члан 45.
Школски одбор расписује конкурс за избор директора установе.
Школски одбор образуjе комисиjу за избор директора (у даљем тексту: Комисиjа) коjа има непаран броj чланова. Комисија на првој седници између својих чланова бира председника Комисије, већином гласова од укупног бора чланова Комисије. 
Комисија ради у пуном саставу, а њеним радом руководи председник.
      Секретар школе пружа стручну подршку и координира рад Комисије.
 Конкурсна комисија спроводи поступак за избор директора, и то: 
· обраду конкурсне документациjе, 
· утврђуjе испуњеност законом прописаних услова за избор директора, 
· обавља интервjу са кандидатима и прибавља мишљење наставничког већа о приjављеним кандидатима. 
[bookmark: sadrzaj33]Члан 46.
Задатак Конкурсне комисије за избор директора Школе је да: 
1) прикупља и разматра конкурсни материјал и најпре утврђује благовременост и потпуност пријаве кандидата;
2) утврђује испуњеност услова за избор директора, ценећи и доказ о резултату стручно-педагошког надзора у раду кандидата (извештај просветног саветника) и резултате стручно-педагошког надзора Школе и оцену спољашњег вредновања (уколико се на конкурс пријавило лице које је претходно обављало дужност директора школе);
3) сачињава Извештај о спроведеном поступку за избор директора, који садржи достављену документацију кандидата и потребна мишљења (мишљење Наставничког већа са посебне седнице којој су присуствовали сви запослени, извештај просветног саветника и оцена спољашњег вредновања из ст. 1. тач. 2. овог члана) и доставља их Школском одбору у року од осам дана од дана завршетка поступка.
О раду Конкурсне комисије за избор директора Школе води се записник.
Записник потписују сви чланови Конкурсне комисије.
Извештај о спроведеном поступку за избор директора Школе потписује председавајући Конкурсне комисије и доставља Школском одбору у року од осам дана од дана завршетка поступка .
Поступак давања мишљења и предлагање министру 
 избора директора Школе

Школски одбор разматра Извештај Конкурсне комисије о спроведеном поступку за избор директора Школе, сачињава образложену листу свих кандидата који испуњавају услове и предлог за избор директора, које, заједно са Извештајем Комисије, доставља министру у року од осам дана од дана достављања Извештаја Комисије. 
Образложену листу кандидата из става 1. овог члана потписује председавајући Школског одбора.

Члан 48.
Школски одбор предлаже кандидата за директора Школе са образложене листе кандидата.
Гласање о предложеним кандидатима за директора Школе обавља се тајним или јавним гласањем на основу одлуке чланова ШО.
Тајно гласање, путем гласачких листића, спроводи председавајући Школског одбора и још 2 члана кога изабере Школски одбор на самој седници.
Одлука о предлогу кандидата за директора Школе донета је ако је за један предлог гласала већина од укупног броја чланова Школског одбора.
Јавно гласање се спроводи дизањем руку за предложеног кандидата, по редоследу предлагања кандидата.
ХII Завршне одредбе 
Члан 49. 
На све оно што jе ниjе регулисано одредбама овог Пословника примењиваће се одредбе Закона и Статута школе. 
Члан 50. 
Тумачење одредаба овог Пословника даjе Школски одбор. 
Члан 51. 
Даном ступања на снагу овог Пословника престаjе да важи Пословник о раду Школског одбора, коjи jе донет 30.5.2022. године, заведен под дел.бр. 672.
Члан 52. 
Пословник је објављен на огласној табли школе 13.09.2025. године, а ступа на снагу осмог дана од дана објављивања на огласној табли Школе 21.09.2025. године.

